Mis aga abiellu puutub, siis üksikisiku jaoks on see ennekõike  oluline inimesena kasvamise keskkonnana. See kultiveerib voorusi, mh pühendumist, truudust ja eneseandmist. Ühiskondlikult on see väga oluline stabiliseeriv institutsioon, tagades lisaks inimeste suunamisele vooruslikkusele ka austust elu vastu ja kujundades lastele turvalist kasvukeskkonna. Abielu positiivne tähendus on väga mitmekesine ning seda saab vaadata nii eetilisest, filosoofilisest, ajaloolisest, majanduslikust, õiguslikust, sotsioloogilisest, psüühilisest, meditsiinilisest kui ka poliitilisest  seisukohast. Kui teema Sind tõsiselt huvitab, soovitan meeleldi kirjandust, kus on küsimust põhjalikult lahatud.